**ΔΗΜΟΣ ΗΛΙΔΑΣ**

**Δ/ΝΣΗ ΠΑΙΔΕΙΑΣ ΠΟΛΙΤΙΣΜΟΥ**

**ΑΘΛΗΤΙΣΜΟΥ & ΝΕΑΣ ΓΕΝΙΑΣ**

ΕΝΗΜΕΡΩΣΗ ΓΙΑ ΤΗΝ EΠΕΞΕΡΓΑΣIΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ ΚΑΤΑ ΤΗΝ ΕΓΓΡΑΦΗ ΣΕ ΒΡΕΦΟΝΗΠΙΑΚΟΥΣ ΣΤΑΘΜΟΥΣ (ΜΕΣΩ ΜΟΡΙΟΔΟΤΗΣΗΣ) ΚΑΙ ΤΗΝ ΦΙΛΟΞΕΝΙΑ ΑΝΗΛΙΚΩΝ

Για το τμήμα προσχολικής αγωγής, της Δ/νσης Παιδείας, Πολιτισμού, Αθλητισμού & Νέας Γενιάς του Δήμου Ήλιδας, η προστασία της ιδιωτικής ζωής και η διαφύλαξη του απορρήτου των πληροφοριών και των δεδομένων προσωπικού χαρακτήρα φυσικών προσώπων αποτελεί θεμελιώδη προτεραιότητα. Ο Δήμος Ήλιδας εφαρμόζει τα κατάλληλα τεχνικά και οργανωτικά μέτρα ασφαλείας για την προστασία αυτών και συμμορφώνεται με τον Γενικό Κανονισμό Προστασίας Προσωπικών Δεδομένων (ΕΕ) 2016/679 .

Τα δεδομένα ενηλίκων και ανηλίκων που συλλέγονται περιλαμβάνουν:

* α/. Δεδομένα για την εγγραφή ανηλίκου: **Στοιχεία ταυτοποίησης και οικογενειακής κατάστασης ενηλίκων και ανηλίκων:** όπως όνομα, επώνυμο, ημερομηνία γέννησης, **Στοιχεία επικοινωνίας γονέων/κηδεμόνων:** διεύθυνση κατοικίας, τηλέφωνο, email, **Δεδομένα υγείας ενηλίκων και ανηλίκων:** όπως πιστοποιητικό υγείας ανηλίκων, ιατρικές γνωματεύσεις, **Οικονομικά στοιχεία:** όπως εκκαθαριστικά σημειώματα, **Στοιχεία επαγγελματικής ιδιότητας ενηλίκων:** όπως βεβαιώσεις εργοδότη/ ασφαλιστικού φορέα. Τα δεδομένα αυτά συλλέγονται μέσω των αιτήσεων και των εκάστοτε οριζόμενων με αποφάσεις του ΔΣ του νομικού προσώπου δικαιολογητικών.
* β/. **Στοιχεία που συλλέγονται κατά την φιλοξενία των ανηλίκων:** όπως παρουσίες/απουσίες, και **στοιχεία τρίτων προσώπων** που παραλαμβάνουν τον ανήλικο από τις δομές (στοιχεία ταυτοποίησης και επικοινωνίας).

Τα δεδομένα ενηλίκων και ανηλίκων συλλέγονται και υφίστανται επεξεργασία για τους εξής σκοπούς:

1. Εγγραφή ανηλίκων (αξιολόγηση και μοριοδότηση αιτήσεων)
2. Φιλοξενία ανηλίκων
3. Ιατρική παρακολούθηση ανηλίκου – τήρηση φακέλου υγείας
4. Επικοινωνία με γονείς/κηδεμόνες για θέματα φιλοξενίας και υγείας των νηπίων

Τα προσωπικά δεδομένα που συλλέγει και επεξεργάζεται η υπηρεσία μας, δεν διαβιβάζονται σε αναρμόδιους τρίτους.

Οι εργαζόμενοι των παιδικών σταθμών ( διοικητικοί & παιδαγωγοί), καθώς και οι εξωτερικοί συνεργάτες (παιδίατρος κ.λ.π.), οι οποίοι έχουν πρόσβαση στα προσωπικά δεδομένα, έχουν ηθικά και εκ του νόμου υποχρέωση τήρησης του απορρήτου, εχεμύθειας και εμπιστευτικότητας.

Τα προσωπικά δεδομένα που επεξεργάζεται η υπηρεσία μας, τηρούνται υποχρεωτικά καθ' όλη τη διάρκεια που είναι απαραίτητη για την εκπλήρωση των σκοπών της επεξεργασίας. Με τη λήξη αυτής (της διάρκειας), τα δεδομένα διαγράφονται/καταστρέφονται ασφαλώς με ενδεδειγμένες διαδικασίες, εκτός αν άλλως ορίζεται από τη νομοθεσία. Ο Δήμος έχει ορίσει Υπεύθυνο Προστασίας Δεδομένων τον κ. Θεοδωρόπουλο Κωνσταντίνο, με αναπληρωτή τον κ. Ροδάκο Ανδρέα, στον οποίο μπορούν να απευθύνονται τα φυσικά πρόσωπα, μέσω της ηλεκτρονικής ταχυδρομικής [διεύθυνσης dpo@amaliada.gr](mailto:διεύθυνσης%20dpo@amaliada.gr) για την άσκηση των δικαιωμάτων τους (Πρόσβαση/ Διόρθωση/ Διαγραφή/ Φορητότητα/ Περιορισμός Επεξεργασίας/ Εναντίωση/ Ανάκληση της συγκατάθεσης όπου αυτή αποτελεί τη νομική βάση της επεξεργασίας, χωρίς να θίγεται ωστόσο η νομιμότητα της επεξεργασίας που βασίστηκε στη συγκατάθεση πριν την ανάκλησή της), όπως αυτά προβλέπονται στα άρθρα 13 επ. του ΓΚΠΔ και αναφέρονται αναλυτικά στην Πολιτική Προστασίας Προσωπικών Δεδομένων του ΄Δήμου Ήλιδας. ([www.dimosilidas.gr](http://www.dimosilidas.gr)) .

Έλαβα γνώση. Ο γονέας/ κηδεμόνας του ανηλίκου

|  |  |
| --- | --- |
| Ονοματεπώνυμο |  |
| Υπογραφή |  |
| Ημερομηνία | Αμαλιάδα, …./…./….. |